CELEX: 62008CA0314
Language: hu
Date: 2009-11-19 00:00:00
Title: C-314/08. sz. ügy: A Bíróság (harmadik tanács) 2009. november 19-i ítélete (a Wojewódzki Sąd Administracyjny w Poznaniu — Lengyel Köztársaság előzetes döntéshozatal iránti kérelme) — Krzysztof Filipiak kontra Dyrektor Izby Skarbowej w Poznaniu (Jövedelemadóra vonatkozó szabályozás — A társadalombiztosítási járulékok adóalapból való levonásához való jog — Az adó egészségbiztosítási járulékokkal való csökkentéséhez való jog — Megtagadás abban az esetben, ha a járulékokat az adózás helye szerinti tagállamtól eltérő tagállamban fizették meg — Az EK 43. cikkel és az EK 49. cikkel való összeegyeztethetőség — A nemzeti alkotmánybíróság határozata — A nemzeti rendelkezések alkotmányellenessége — Az említett rendelkezések kötelező ereje elvesztése időpontjának elhalasztása — A közösségi jog elsőbbsége — A kérdést előterjesztő bíróságra gyakorolt hatás)

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/9
            
         A Bíróság (harmadik tanács) 2009. november 19-i ítélete (a Wojewódzki Sąd Administracyjny w Poznaniu — Lengyel Köztársaság előzetes döntéshozatal iránti kérelme) — Krzysztof Filipiak kontra Dyrektor Izby Skarbowej w Poznaniu
   (C-314/08. sz. ügy) (1)
   
   (Jövedelemadóra vonatkozó szabályozás - A társadalombiztosítási járulékok adóalapból való levonásához való jog - Az adó egészségbiztosítási járulékokkal való csökkentéséhez való jog - Megtagadás abban az esetben, ha a járulékokat az adózás helye szerinti tagállamtól eltérő tagállamban fizették meg - Az EK 43. cikkel és az EK 49. cikkel való összeegyeztethetőség - A nemzeti alkotmánybíróság határozata - A nemzeti rendelkezések alkotmányellenessége - Az említett rendelkezések kötelező ereje elvesztése időpontjának elhalasztása - A közösségi jog elsőbbsége - A kérdést előterjesztő bíróságra gyakorolt hatás)
   2010/C 24/14
   Az eljárás nyelve: lengyel
   
      A kérdést előterjesztő bíróság
   
   Wojewódzki Sąd Administracyjny w Poznaniu
   
      Az alapeljárás felei
   
   
      Felperes: Krzysztof Filipiak
   
      Alperes: Dyrektor Izby Skarbowej w Poznaniu
   
      Tárgy
   
   Előzetes döntéshozatal iránti kérelem — Wojewódzki Sąd Administracyjny w Poznaniu (Lengyelország) — Az EK 10. és EK 43. cikk értelmezése — A társadalombiztosítási járulék adóalapból való levonhatóságát és az egészségbiztosítási járulék adóból való levonhatóságát a tagállamban befizetett járulékokra korlátozó nemzeti személyijövedelemadó-szabályozás.
   
      Rendelkező rész
   
   
               1.
            
            
               Az EK 43. cikkel és EK 49. cikkel ellentétes az a nemzeti szabályozás, amelynek értelmében valamely belföldi illetőségű adóalany egyrészről kizárólag akkor vonhatja le az adóévben megfizetett társadalombiztosítási járulékok összegét az adóalapból, másrészről pedig kizárólag akkor csökkentheti az esedékes jövedelemadót az ezen időszak során megfizetett egészségbiztosítási járulékokkal, amennyiben az említett járulékokat az adózás helye szerinti tagállamban fizették meg, míg e kedvezményeket megtagadják akkor, ha e járulékokat másik tagállamban fizették meg, jóllehet e járulékokat nem vonták le ez utóbbi tagállamban.
            
         
               2.
            
            
               Ilyen körülmények között a közösségi jog elsőbbsége arra kötelezi a nemzeti bíróságot, hogy a közösségi jogot alkalmazza, és tekintsen el az azzal ellentétes nemzeti rendelkezések alkalmazásától, függetlenül a nemzeti alkotmánybíróság határozatától, amely bíróság az ugyanezen, alkotmányellenesnek ítélt rendelkezések kötelező ereje megszűnésének elhalasztásáról döntött.
            
         
      (1)  HL C 2008.9.27.